ΓΡΑΠΤΗ ΕΡΩΤΗΣΗ E-0451/98 υποβολή: Carlo Ripa di Meana (GUE/NGL) προς την Επιτροπή (27 Φεβρουαρίου 1998)

Θέμα: Παρεμβάσεις για την κατασκευή ιδιωτικών κατοικιών στην περιοχή Tor Marancia

Λαμβάνοντας υπόψη ότι με την υπ' αριθ. 207/97 απόφαση του δημοτικού συμβουλίου της Ρώμης προβλέπεται η κατασκευή ιδιωτικών κατοικιών συνολικού όγκου 2.000.000 κυβικών μέτρων επί εκτάσεως 220 εκταρίων, σε τμήμα της περιοχής Tor Marancia, δίπλα στον φυσικό δρυμό «Parco Regionale dell'Appia Antica» 7

λαμβάνοντας υπόψη ότι με τον Περιφερειακό Νόμο αριθ. 29/97 του Λάτσιο, η περιοχή Tor Marancia, λόγω του φυσικού της κάλους και της αρχαιολογικής της σπουδαιότητας, προσαρτήθηκε κατά το ήμισυ σχεδόν της έκτασής της (106 εκτάρια) στον προστατευόμενο φυσικό δρυμό «Parco Regionale dell'Appia Antica» 7

λαμβάνοντας υπόψη ότι οι δημοτικές αρχές δεν πραγματοποίησαν μελέτη αξιολόγησης των περιβαλλοντικών επιπτώσεων η οποία είναι πλέον υποχρεωτική ύστερα από την απόφαση που ελήφθη ομοφώνως στο Συμβούλιο Δήμου της Ρώμης (ημερήσια διάταξη 15/95), βάσει της οποίας ο Δήμαρχος και το δημοτικό συμβούλιο της Ρώμης υποχρεώνονται να περιμένουν τα πορίσματα των μελετών για την περιβαλλοντική συμβατότητα των υπό εξέταση έργων πριν λάβουν απόφαση περί της σκοπιμότητας και των διαστάσεων των παρεμβάσεων 7

λαμβάνοντας υπόψη ότι οι οικοδομικές παρεμβάσεις στο πλαίσιο της συμβάσεως για την κατασκευή οικισμών στην περιοχή Tor Marancia («Ανάπτυξη αστικής περιοχής σε έκταση άνω των 40 εκταρίων») ανήκουν στην κατηγορία των παρεμβάσεων του Παραρτήματος Β, αρ. 7, σημείο β) του ΠΔ της 12/4/1996 σε ό,τι αφορά την Πράξη κατεύθυνσης και συντονισμού σχετικά με την Αξιολόγηση των Επιπτώσεων στο Περιβάλλον και ότι, ως εκ τούτου, πρέπει να προηγηθεί υποχρεωτικά αξιολόγηση των περιβαλλοντικών επιπτώσεων όπως προβλέπεται στο ίδιο ΠΔ της 12/4/1996 (άρθρο 1, εδάφιο 4) όπου αναφέρεται ότι υποβάλλονται υποχρεωτικά σε διαδικασία αξιολόγησης των περιβαλλοντικών επιπτώσεων τα έργα που, σύμφωνα με το Παράρτημα Β, αφορούν έστω και τμήμα του εδάφους προστατευόμενης περιοχής φυσικού κάλους 7

ερωτάται η Επιτροπή:

1. θεωρεί ότι η φύση των οικοδομικών παρεμβάσεων στην περιοχή της Tor Marancia απαιτεί ειδική αξιολόγηση των περιβαλλοντικών επιπτώσεων όπως καθορίζεται στο ΠΔ της 12/4/1996, με το οποίο μεταφέρεται στο εσωτερικό δίκαιο η οδηγία 85/337/ΕΟΚ ((ΕΕ L 175, 05.07.1985, σελ. 40));

2. θεωρεί ότι η φύση των οικοδομικών παρεμβάσεων στην περιοχή της Tor Marancia απαιτεί ειδική αξιολόγηση των περιβαλλοντικών επιπτώσεων όπως καθορίζεται στο Παράρτημα ΙΙ, εδάφιο 10, περίπτωση Γ της οδηγίας 97/3/ΕΕ ((ΕΕ L 27, 30.01.1997, σελ. 30));

Κοινή απάντηση του κ. Bjerregaard εξ ονόματος της Επιτροπής στις γραπτές ερωτήσεις E-0450/98 και E-0451/98 (24 Μαρτίου 1998)

Κατά τη γνώμη της Επιτροπής και με βάση τις πληροφορίες που προσκόμισε το Αξιότιμο Μέλος του Κοινοβουλίου, οι εργασίες φαίνεται να συνιστούν έργα των κατηγοριών που περιλαμβάνονται στο παράρτημα ΙΙ της οδηγίας 85/337/ΕΟΚ του Συμβουλίου της 27ης Ιουνίου 1985 περί της εκτιμήσεως των επιπτώσεων ορισμένων δημοσίων και ιδιωτικών έργων στο περιβάλλον. Τέτοια έργα υπόκεινται σε εκτίμηση των περιβαλλοντικών επιπτώσεων (ΕΠΕ), όταν τα κράτη μέλη θεωρούν ότι τα χαρακτηριστικά του έργου το επιβάλλουν.

Μη γνωρίζοντας τα περί ων ο λόγος έργα, η Επιτροπή θα λάβει τα κατάλληλα μέτρα προκειμένου να συγκεντρώσει λεπτομερή στοιχεία σχετικά με αυτά και να εξασφαλίσει την τήρηση των κοινοτικών διατάξεων.

Η οδηγία του Συμβουλίου 97/3/ΕΚ, την οποία αναφέρει το Αξιότιμο Μέλος του Κοινοβουλίου, δεν σχετίζεται με το θέμα. Η οδηγία αυτή τροποποιεί την οδηγία 77/93/ΕΟΚ για τα μέτρα προστασίας κατά της εισαγωγής, στην Κοινότητα, οργανισμών επιβλαβών για τα φυτά ή για τα φυτικά προϊόντα και κατά της εξάπλωσής τους στην Κοινότητα ((EE L 26 της 31.1.1997 )). Η οδηγία 97/11/ΕΚ αποτελεί τη νέα οδηγία που τροποποιεί την οδηγία 85/337/ΕΟΚ περί της εκτιμήσεως των επιπτώσεων ορισμένων δημοσίων και ιδιωτικών έργων στο περιβάλλον ((EE L 73 της 14.3.1997 )). Στο παράρτημα ΙΙ παράγραφος 10 περίπτωση γ) δεν υπάρχει αναφορά στον τύπο έργου στον οποίο αναφέρεται το Αξιότιμο Μέλος του Κοινοβουλίου. Στην περίπτωση β) υπάγονται τα «αστικά αναπτυξιακά έργα», τα οποία αντιστοιχούν ακριβώς σε αυτά που αναφέρονται στην οδηγία 85/337/ΕΟΚ. Πάντως, η προθεσμία συμμόρφωσης των κρατών μελών με την οδηγία 97/11/ΕΚ είναι η 14η Μαρτίου 1999.